โอลิมปิกฤดูร้อน 2036

โอลิมปิกฤดูร้อน 2036 () หรือที่รู้จักอย่างเป็นทางการในชื่อ กีฬาโอลิมปิกฤดูร้อนครั้งที่ 36 () เป็นการแข่งขันกีฬานานาชาติที่จัดขึ้นทุก ๆ 4 ปี โดยในครั้งนี้จัดขึ้นเป็นครั้งที่ 36 และจะประกาศเมืองเจ้าภาพโดยคณะกรรมการโอลิมปิกสากล (ไอโอซี)

ขั้นตอนการคัดเลือกเจ้าภาพ 
กระบวนการเสนอตัวเป็นเจ้าภาพของ IOC รูปแบบใหม่ได้รับการอนุมัติในการประชุมคณะกรรมการโอลิมปิกสากลสมัยสามัญ ครั้งที่ 134 ที่เมืองโลซาน ประเทศสวิตเซอร์แลนด์ ข้อเสนอสำคัญที่ขับเคลื่อนโดยคำแนะนำที่เกี่ยวข้องจากวาระโอลิมปิกปี 2020 ได้แก่ 

 จัดให้มีการเจรจาอย่างต่อเนื่องและถาวรเพื่อสำรวจและสร้างประโยชน์ร่วมกันระหว่างเมือง/ภูมิภาค/ประเทศ และคณะกรรมการโอลิมปิกแห่งชาติสำหรับการจัดแข่งขันโอลิมปิกทุกประเภท (ฤดูร้อน/ฤดูหนาว/เยาวชนฤดูร้อน/เยาวชนฤดูหนาว)
 จัดตั้ง คณะกรรมการคัดเลือกเจ้าภาพแข่งขันกีฬาโอลิมปิก สำหรับการแข่งขันภาคฤดูร้อนหนึ่งคณะ และสำหรับการแข่งขันภาคฤดูหนาวอีกหนึ่งคณะ เพื่อดึงดูดความสนใจในกิจกรรมโอลิมปิกในอนาคต และให้รายงานผลต่อคณะกรรมการบริหารของ IOC
 ให้ การประชุมคณะกรรมการโอลิมปิกสากล มีอิทธิพลมากขึ้น โดยให้สมาชิกที่ไม่ใช่คณะกรรมการบริหารของ IOC เป็นส่วนหนึ่งของคณะกรรมการคัดเลือกเจ้าภาพแข่งขันกีฬาโอลิมปิก

ไอโอซียังแก้ไขกฎบัตรโอลิมปิกเพื่อเพิ่มความยืดหยุ่น โดยไม่กำหนดตายตัวว่าต้องคัดเลือกเจ้าภาพให้เสร็จสิ้น 7 ปีก่อนการแข่งขันเช่นในอดีต และการแข่งขันกีฬาโอลิมปิกสามารถจัดได้มากกว่าหนึ่งเมือง/ประเทศ/ภูมิภาคได้

เมืองที่เสนอตัวเป็นเจ้าภาพ

ยืนยันสิทธิ์การเสนอตัวเป็นเจ้าภาพแล้ว 
  กวาดาลาฮารา–เม็กซิโกซิตี–ติฆัวนา–มอนเตร์เรย์ ประเทศเม็กซิโก
  นูซันตารา ประเทศอินโดนีเซีย
  อิสตันบูล ประเทศตุรกี

มีความสนใจเสนอตัวเป็นเจ้าภาพ 
  นครโอลิมปิกนานาชาติ ประเทศอียิปต์
  โซล ประเทศเกาหลีใต้
  เฉิงตู–ฉงชิ่ง ประเทศจีน
  อะห์มดาบาด ประเทศอินเดีย
  โดฮา ประเทศกาตาร์
  ฟลอเรนซ์–โบโลญญา หรือ ตูริน ประเทศอิตาลี
  เบอร์ลิน ประเทศเยอรมนี และ เทลอาวีฟ ประเทศอิสราเอล
  โคเปนเฮเกน ประเทศเดนมาร์ก
  ประเทศโปแลนด์
  โทรอนโต–มอนทรีออล ประเทศแคนาดา

ยกเลิกการเสนอตัวเป็นเจ้าภาพ 
  ลอนดอน–เบอร์มิงแฮม–ลิเวอร์พูล–แมนเชสเตอร์ สหราชอาณาจักร 
  มาดริด ประเทศสเปน
  ออแดซา ประเทศยูเครน

อ้างอิง

แหล่งข้อมูลอื่น 
 เว็บไซด์อย่างเป็นทางการ